 ڪراچي (ويب ڊيسڪ) پاڪستان جي سڀ کان ڪامياب اداڪارا ماهرا خان سوشل ميڊيا تي واهپيدارن طرفان هن جي ٻي شادي جي بابت پڇيل سوال جو جواب ڏيندي ٻڌايو ته هوءِ ٻين شادي ڪڏهن ڪندي. اڄ ڪالهه شادين جي سيزن عروج تي آهي، تازو ئي اداڪارا اقرا عزيز ۽ ياسر حسين جي شادي سوشل ميڊيا تي ڇانيل رهي جنهن کان پوءِ سوشل ميڊيا واهپيدار اهو ڄاڻڻ جو انتظار ڪري رهيا آهن ته پاڪستان شوبز انڊسٽري جون مشهور جوڙيون يعني احد رضا مير، سجل علي، هانيا ۽ عاصم اظهر ڪڏهن شاديءَ جي ٻنڌڻ ۾ ٻڌبا. جڏهن ماڻهو اداڪارا ماهرا خان جي ٻين شادي جي حوالي سان به گھڻي تجسس ۾ مبتل آهن. شهباز علي نالي هڪ واهپيدار ٽوئيٽر تي ”آسڪ ماهرا“ سيشن دوران اداڪارا کان سوال ڪيو، جنهن ۾ هن پڇيو ته ماهران خان اوهان کي ناهي لڳندو ته اوهان کي ٻيهر شادي ڪرڻ گھرجي؟ واهپيدار جي سوال جو جواب ڏيندي ماهرا خان چيو ته ”جڏهن لڳو ته ڪري وٺنديس“. سوشل ميڊيا تي ماهران خان جي جواب کي گھڻو ساراهيو پيو وڃي جڏهن ته ڪجهه واهپيدار چئي رهيا آهن ته سندس مرضي آهي جڏهن به شادي ڪري يا نه ڪري.